
1. ZAKONSKI OKVIR

Na temelju članka 88. Zakona o proračunu (Narodne novine 144/21) načelnik je u obvezi prijedlog polugodišnjeg izvještaja o izvršenju proračuna za prvo polugodište tekuće godine do 30.rujna tekuće proračunske godine podnijeti predstavničkom tijelu na donošenje.

Polugodišnji izvještaj o izvršenju Proračuna Općine Kloštar Podravski za 2026. godinu sastoji se od:

1. Općeg dijela
2. Posebnog dijela
3. Izvještaja o korištenju proračunske zalihe
4. Izvještaja o zaduživanju na domaćem i stranom tržištu novca i kapitala
5. Izvještaja o danim jamstvima i plaćanjima po protestiranim jamstvima
6. Obrazloženja uz Polugodišnji izvještaj o izvršenju Proračuna Općine Kloštar Podravski za 2026. godinu

Sadržaj Polugodišnjeg izvještaja o izvršenju proračuna propisan je Pravilnikom o polugodišnjem i godišnjem izvještaju o izvršenju proračuna (Narodne novine 85/23) kojim su definirani naslovi stupaca u tablicama i pojedini pojmovi.


2. OPĆI DIO

Izvještaj o izvršenju općeg dijela proračuna za razdoblje od 01. siječnja do 30. lipnja 2026. sadrži:
· Sažetak A. Računa prihoda i rashoda i B. Računa financiranja
· A. Račun prihoda i rashoda
· B. Račun financiranja

2.1.  SAŽETAK A.RAČUNA PRIHODA I RASHODA I B. RAČUNA FINANCIRANJA

Sažetak A. Računa prihoda i rashoda i B. Računa financiranja daje prikaz ukupnih prihoda i primitaka te rashoda i izdataka na razini razreda ekonomske klasifikacije, kao i višak/manjak prihoda, gdje je u razdoblju od 01. siječnja do 30.lipnja 2026. ostvaren višak prihoda u iznosu od  256.480,99 eura.

Račun zaduživanja/financiranja sadrži Primitke od financijske imovine i zaduživanja koji iznose 0,00 eura te Izdatke za financijsku imovinu i otplate zajmova u iznosu od 122.274,97 eura ,samim time Neto zaduživanje iznosi -122.274,97 eura . 

Konačni rezultat poslovanja za razdoblje od 01. siječnja do 30. lipnja 2026. je višak prihoda od 134.206,02 eura.

2.2. RAČUN PRIHODA I RASHODA

Račun prihoda i rashoda iskazuje se u sljedećim tablicama :
- Prihodi i rashodi prema ekonomskoj klasifikaciji
- Prihodi i rashodi prema izvorima financiranja
- Rashodi prema funkcijskoj klasifikaciji


2.2.1. Prihodi i rashodi prema ekonomskoj klasifikaciji

Račun prihoda i rashoda prema ekonomskoj klasifikaciji daje prikaz ukupnih prihoda ( prihoda poslovanja i prihoda od prodaje nefinancijske imovine ) i rashoda ( rashoda poslovanja i rashoda za nabavu nefinancijske imovine) za prvo polugodište tekuće godine te rezultat poslovanja za prvo polugodište tekuće godine, odnosno višak prihoda u iznosu od 134.206,02 eura.

2.2.1.1.  Prihodi

Prihodi (skupina 6 + skupina 7) su ostvareni u iznosu od 1.427.885,92 eura što je 33,91% u odnosu na plan. 

Prihodi od poreza
Prihodi od poreza ostvareni su u iznosu od 354.369,57 eura što je 34,78 % u odnosu na plan, a čine ih:
· Porez i prirez na dohodak u iznosu od : 333.368,04 eura
· Porezi na imovinu u iznosu od : 17.971,99 eura
· Porezi na robu i usluge u iznosu od : 3.029,54 eura

Pomoći iz inozemstva i od subjekata unutar općeg proračuna
Pomoći iz inozemstva i od subjekata unutar općeg proračuna ostvarene su u iznosu od 880.821,28 eura, što je 37,19 % u odnosu na plan, a čine ih:
· Pomoći proračunu iz drugih proračuna i izvanproračunskim korisnicima u iznosu od 382.998,04 eura, Pomoći izravnanja za decentralizirane funkcije i fiskalnog izravnanja u iznosu od 351.809,22 eura, te Pomoći temeljem prijenosa EU sredstava u iznosu od 146.014,02 eura. 

Prihodi od imovine
Prihodi od imovine ostvareni su u iznosu od 113.586,52 eura, što je 15,49 % u odnosu na plan, a čine ih:
· Prihodi od zakupa i iznajmljivanja imovine u iznosu od 7.133,23 eura
· Prihodi od naknade za korištenje nefinancijske imovine u iznosu od 97.010,80 eura, a odnose se na Naknadu za korištenje naftne luke, naftovoda i eksploataciju mineralnih sirovina.
· Ostali prihodi od nefinancijske imovine u iznosu od 9.442,49 eura.

Prihodi od upravnih i administrativnih pristojbi, pristojbi po posebnim propisima i naknada
Prihodi od upravnih i administrativnih pristojbi, pristojbi po posebnim propisima i naknada su ostvareni u iznosu od 76.445,19 eura što je 94,14 % u odnosu na plan, a čine ih:
· Prihodi od ostalih pristojbi i naknada u iznosu od 8,55 eura
· Prihodi od doprinosa za šume u iznosu od 12.231,42 eura
· Ostali nespomenuti prihodi/naknade od finan.imovine u znosu od 225,76 eura
· Prihodi od komunalnog doprinosa i naknade u iznosu od 63.979,46 eura, a odnose se na Komunalna naknada u iznosu od 63.979,46 eura.

Prihodi od prodaje proizvoda i robe te pruženih usluga,prihodi od donacija i dr.
Prihodi od prodaje proizvoda i robe te pruženih usluga,prihodi od donacija i dr. su ostvareni u iznosu od 1.669,15 eura što je 27,82% u odnosu na plan. Navedeni prihodi odnose se na doznačavanje 10% iznosa za vođenje naknade za uređenje voda.

Kazne, upravne mjere i ostali prihodi
Kazne, upravne mjere i ostali prihodi ostvareni su u iznosu od 66,21 eura što je 3,31% u odnosu na plan, a čine ih:
· Ostali prihodi u iznosu od 66,21 eura.
Prihodi od prodaje nefinancijske imovine
Prihodi od prodaje nefinancijske imovine ostvareni su u iznosu od 928,00 eura te se odnose na prodaju zemljišta u istom iznosu.


2.2.1.2.  Rashodi

Rashodi (skupina 3 + skupina 4) su ostvareni u iznosu od 1.171.404,93 eura što je 27,56 % u odnosu na plan. Odnose se na rashode poslovanja u iznosu od 1.000.006,17 eura  i rashode za nabavu nefinancijske imovine u iznosu od 171.398,76 eura.

Rashodi za zaposlene
Rashodi za zaposlene izvršeni su u iznosu od 293.294,20 eura što je 48,52% u odnosu na plan, a čine ih:
· Plaće za zaposlene u iznosu od 246.261,08 eura
· Ostali nenavedeni rashodi za zaposlene u iznosu od 6.400,00 eura
· Doprinosi na plaće u iznosu od 40.633,12 eura

Materijalni rashodi
Materijalni rashodi su izvršeni u iznosu od 476.637,96 eura što je 50,48 % u odnosu na plan, a čine ih:
· Naknade troškova zaposlenima u iznosu od 8.852,42 eura
· Rashodi za materijal i energiju u iznosu od 27.904,54 eura koji se odnose na uredski materijal i ostale materijalne rashode u iznosu od 4.142,92 eura, materijal i sirovine u iznosu od 667,69 eura, energiju u iznosu od 21.612,09 eura, materijal i dijelovi za tek.i inv.održ. u iznosu od 1.428,42 eura, sitni invent.i auto gume u iznosu od 53,42 eura.
· Rashodi za usluge u  iznosu od 396.697,79 eura koji se odnose na usluge telef.pošte i prijevoza u iznosu od 8.158,02 eura, usluge tekuć. i inves.održ. u iznosu od 43.986,86 eura, usluge promidžbe i inform. u iznosu od 6.128,07 eura, komunalne usluge u iznosu od 243.657,87 eura, zdravstvene i veterinarske usluge u iznosu od 16.224,45 eura, intelektualne i osobne usluge u iznosu od 41.495,88 eura, računalne usluge u iznosu od 14.498,64 eura, ostale usluge u iznosu od 22.548,00 eura.
· Ostali nespomenuti rashodi poslovanja u iznosu od 43.183,21 eura koji se odnose na  premije osiguranja u iznosu od 2.263,82 eura, reprezentacija u iznosu od 8.519,55 eura, članarine i norme u iznosu od 7.551,44 eura, pristojbe i naknade u iznosu od 1.712,95 te ostali nespomenuti rashodi poslovanja u iznosu od 23.135,45 eura.

Financijski rashodi
Financijski rashodi izvršeni su u iznosu od 13.117,10 eura, što je 35,12 % u odnosu na plan, a čine ih:
· Kamate za primljene kredite i zajmove u iznosu od 4.286,53 eura
· Ostali financijski rashodi u iznosu od 8.830,57 eura, koji se odnose na bankarske usluge, usluge platnog prometa i zatezne kamate. 



Naknade građanima i kućanstvima na temelju osiguranja i druge naknade
Naknade građanima i kućanstvima na temelju osiguranja i druge naknade izvršene su u iznosu od 121.856,73 eura što je 42,12 % u odnosu na plan, a čine ih:
· Nagrade građanima i kućanstvima u novcu u iznosu od 109.324,29 eura koje se odnose sufinanciranje boravka djece u DV, stipendije i školarine, te sufinanciranje programa pomoć starijim osobama „Mariška“.

Rashodi za donacije, kazne, naknade šteta i kapitalne pomoći
Rashodi za donacije, kazne, naknade šteta i kapitalne pomoći izvršeni su u iznosu od 95.100,18 eura, što je 23,84 % u odnosu na plan, a čine ih:
· Tekuće donacije u iznosu od 94.635,18 eura, koje se odnose na donacije vjerskim zajednicama, udrugama i političkim strankama, sportskim društvima, humanitarnim organizacijama, te ostale tekuće donacije (VZO, HGSS).
· Kapitalne pomoći i donacije u iznosu od 465,00 eura, koje se odnose na uslugu Bibliobusa.

Rashodi za nabavu nefinancijske imovine
Rashodi za nabavu nefinancijske imovine izvršeni su u iznosu od 171.398,76 eura, što je 8,72% u odnosu na plan, a čine ih:
· Rashodi za nabavu proizvedene dugotrajne imovine u iznosu od 155.738,66 eura, koji se odnose na Građevinske objekte u iznosu od 115.607,65 eura ( Poslovni objekti 51.916,42 eura, Ceste, željeznice i ostali prometni objekti 61.191,23 eura, Ostali građevinski objekti 2.500,00 eura), Postrojenja i oprema u iznosu od 7.006,01 eura (  Komunikacijska oprema u iznosu od 231,01 eura, Uređaji, strojevi i oprema za ostale namjene 6.775,00 eura (odnose se na opremu za igraonicu „Lina“.)
· Rashodi za prijevozna sredstva u cestovnom prometu iznose 33.125,00 eura, a odnose se na vozilo-platforma za reciklažno dvorište.
· Rashodi za dodatna ulaganja na nefinancijskoj imovini u iznosu od 15.660,10 eura (projektno-tehnička dokumentacija, stručni nadzor, usluga koordinatora zaštite na radu i dr.).


2.2.2. Prihodi i rashodi prema izvorima financiranja

Za izvršenje rashoda planirani su izvori financiranja, koje čine prihodi iz kojih se podmiruju rashodi određene vrste i utvrđene namjene. Za svaki planirani prihod određeno je uz koji izvor financiranja se veže, a rashodi se mogu izvršavati do visine planiranih ili ostvarenih prihoda po izvorima.

Prihodi (skupina 6+ skupina 7) ostvareni su u ukupnom iznosu od 1.427.885,92 eura, što je 33,91 % u odnosu na plan, kako slijedi:
-opći prihodi i primici u iznosu od 821.509,22 eura  što je 33,66 % u odnosu na plan , a čine ih porez i prirez na dohodak, porezi na imovinu, porezi na robu i usluge, prihodi od nefinancijske imovine, upravne i administrativne pristojbe, kazne i ostali prihodi.
-prihodi za posebne namjene u iznosu od 76.436,64 eura što je 94,37% u odnosu na plan, a čine ih prihodi od vodnog gospodarstva, od doprinosa za šume, komunalni doprinos i komunalna naknada.
-pomoći u iznosu od 529.012,06 eura što je 31,32% u odnosu na plan, a čine ih pomoći proračunu iz drugih proračuna, pomoći od izvanproračunskih korisnika i ostalo.
-prihodi od nefinancijske imovine u iznosu od 928,00 eura.


Rashodi ( skupina 3+ skupina 4) izvršeni su u iznosu od 1.171.404,93 eura, što je 27,56 % u odnosu na plan iz izvora kako slijedi:
-opći prihodi i primici u iznosu od 821.475,37 eura što je 38,56 % u odnosu na plan.
-prihodi za posebne namjene u iznosu od 44.372,74 eura što je 54,78 % u odnosu na plan.
-pomoći u iznosu od 305.556,82 eura što je 18,09% u odnosu na plan.


2.2.3. Rashodi prema funkcijskoj klasifikaciji

 Brojčane oznake i nazivi funkcijske klasifikacije preuzeti su iz međunarodne klasifikacije funkcija države (COFOG) Ujedinjenih naroda – Klasifikacija rashoda u skladu s namjenom, nalaze se u prilogu i sastavni su dio ovoga Pravilnika.
Brojčane oznake funkcijske klasifikacije razvrstane su u razrede, skupine i podskupine.
Ukupni rashodi izvršeni su u iznosu od 1.171.404,93 eura, što je 27,56 % u odnosu na plan i razvrstani su kroz devet funkcija.

3. POSEBNI DIO
U posebnom djelu proračuna navedeno je izvršenje proračuna u razdoblju od 01.01.2026. do 30.06.2026. godine po organizacijskoj klasifikaciji, te rashodi i izdaci po programskoj klasifikaciji. Sami programi sastoje se od Aktivnosti koje su navedene po nazivima i pripadajućim brojčanim oznakama.

Program 1000: Djelatnost predstavničkih i radnih tijela izvršenje u iznosu 2.696,88 eura što je 8,99% u odnosu na plan.

Program 1001: Djelatnost izvršnih tijela izvršenje u iznosu od 104.526,44 eura što je 29,86% u odnosu na plan.

Program 1002: Djelatnost Jedinstvenog upravnog odjela izvršenje u iznosu od 351.059,73 eura što je 47,74% u odnosu na plan.

Program 1003: Djelatnost Komunalnog poduzeća izvršenje u iznosu od 293.407,80 eura što je 64,34% u odnosu na plan.

Program 1004: Tekuće i investicijsko održavanje imovine u iznosu od 2.500,00 eura što je 8,33% u odnosu na plan.

Program 1005: Gospodarstvo u iznosu od 6.179,50 eura što je 41,20% u odnosu na plan.

Program 1006: Socijalna i zdravstvena zaštita u iznosu od 165.097,40 eura što je 42,58 % u odnosu na plan.

Program 1007: Program predškolskog obrazovanja u iznosu od 152.611,43 eura što je 28,96 % u odnosu na plan.

Program 1008: Program školskog odgoja i obrazovanja nema ostvarenja za navedeno razdoblje.

Program 1009: Program religija, kultura i šport u iznosu od 87.088,86 eura što je 35,41% eura u odnosu na plan.

Program 1010: Vatrogastvo i civilna zaštita u iznosu od 9.136,32 eura što je 23,43 % eura u odnosu na plan.

Program 1011: Izgradnja i nabava poslovnih i građevinskih objekata u iznosu od 119.375,54 eura što je 6,80% u odnosu na plan.

[bookmark: _Hlk212466756]Program 1012: Program djelatnost mjesnih odbora nema ostvarenja za navedeno razdoblje.



Kod donošenja polugodišnjeg  izvještaja o izvršenju proračuna donose se i posebni izvještaji koji su propisani Pravilnikom:

· izvještaj o korištenju proračunske zalihe,
· izvještaj o zaduživanju na domaćem i stranom tržištu novca i kapitala,
· izvještaj o danim jamstvima i plaćanjima po protestiranim jamstvima,



OPĆINSKI NAČELNIK
Siniša Pavlović

